**ЖАҢАРТЫЛҒАН БІЛІМ ТЕХНОЛОГИЯ ПӘНІН ОҚЫТУДЫҢ**

**САПАСЫ МЕН ТИІМДІЛІГІН АРТТЫРУ**

 Қазақ ұлттық қол өнерінің мағынасы өте үлкен. Әрі дүние жүзінде сирек кездесетін белгілі қолөнер деуге болады. Біздің қазақ халқының қолөнері халқымыз пайда болғаннан бері, халықпен бірге дамып келе жатқан өнер. Халықтық қолөнерге баулитын мектептердің оқу жоспарына негізделген уақыттың 75-80% іс жүзінде жұмыс істеу бағытталса, қалған уақыт баяндау әңгіме түрінде беріледі.

 Оқушыларға тәрбиелік мәні бар халықтық мұралар аз емес.

 Қазақ халқының өнерін, іскерлігін, өнер шеберлігінің қолынан шыққан алуан түрлі заттар мен бұйымдарды айтып, бұрынғысы мен бүгінгісін салыстыра отырып, ұлттық өнерді сүюге, құрметтеуге баулу, бүгінгі шәкірттерді ертеңгі еңбеккер, жан-жақты жетілген азамат етіп тәрбиелеу, оқушылардың жүрегіне жол тауып олардың бойында еліне, жеріне, ұлттық өнерге деген сүйіспеншілігін қалыптастырамыз. Ұлттық ою-өрнекті пайдалану балалардың пәнге деген сүйіспеншілігін пәнді оқу үйренуге деген ынтасын құштарлылың арттыру, қазақтың қолөнерін жас-жеткіншектердің санасына жеткізу оны оқытып үйрету, ою-өрнектің түрлеріне, игеруіне, жұмылдыру қажет.

 Ел арасында сиреп бара жатқан қолөнер шеберлерінің туындыларын ақтап, неше түрлі өрнекті ою сияқты көне мұраларды тауып, түрлендіріп, жаңғыртып, жасарту қажеттігін айтамын.

 Қолөнер саласына кілем, алаша, сырмақ сыру, текемет басу, тұскиіз жасау ертеден келе жатқан үлгілері бола алады. Оқушыларға өз халқының қолөнеріне үйрету арқылы біз оладың бойында еліне, туған жеріне, ұлттық өнерге деген сүйіспеншілігін қалыптастырамыз. Ұлттық ою-өрнекті пайдалану балалардың ой-ққиялын ұстауда таптырмайтын құрал.

 Мына мәтелге сүйенеміз: «Ою ойғанның ойы ұшқыр».

 Ою-өрнек арқылы қолдың икемін, буынның әсем қимылын қалыптастырып, заттың бетіне сызу, тәсілдерін оюға лайықты түсті таңдау, оны бояу және бұйымға жапсырмалауды үйретемін.

 Жалпы өрнек атауларының мағынасына қарай мынадай топтарға жіктеуге болады:

1. Ай, күн, жұлдыздарға, көк әлеміне байланысты өрнектер.

2. Малға, малдың денесіне, ізіне байланысты.

3. Аңға, аңның денесіне, ізіне байланысты.

4. Құстарға байланысты өрнектер.

 5. Жер, су, өсімдік, гүл, жапырақ, бұтақ бейнелі өрнектер.

6. Қару құралдарға байланысты өрнектер.

7. Геометриялық фигуралар тектес өрнектер.

 Ою-өрнек, әшекей жасау шеберлігі, бейнелеу өнерінің бір түрі. Өнеріміздің тағы бір түрі оқу бағдарламасына сай «бастармалау» - аппликация. Бастырмалау латынның сөзінен аударғанда іс беттестіру, жапсыру деген ұғымды білдіреді. Бастырмалау әдістерінің мүмкіндіктері өте көп. Ол әр түрлі маталар мен қағаз қиындыларынан желімделіп немесе жапсарлау тігу арқылы, ою-өрнек немесе көркем бейне шығару тәсілу.

 Бастырмалау өнері көптеген мемлекеттерде дамып тараған. Ол шығыс мемлекеттерде Вьетнам, Жапон, Қытайдың өнерлерінде кездеседі.

 Қазақстандағы ұлттық қолөнер бұйымдары сырмақ, тұскиіз жасау үшін шеберлер бастырмалау әдісін қолданған. Орындау тәсіліне қарай бастырмалауды 2 түрге бөлуге болады. Олар жазықтыққа жапсырылады. Бастырмалаудың басқа сурет, сұңғат өнерлірімен көп ұқсастығы бар. Оның көркем бейнесі жазақтықтан бейнеленеді. Қазіргі кезде ұлттық қолөнер оқушыларға эстетикалық тәрбие берудің бірден бір құралына айналуда. Мектептегі еңбек сабағында шәкірттерге қолөнер арқылы жан-жақты эстетикалық тәрбие беру, оларды баулу, адамзат қоғамында бұрын-соңды жасалған мәдени мұраны жүйелі меңгеруге мүмкіндік береді, жалпы әлемдік рухани игіліктерді бағалай білуге тәрбиелейді.

 Еліміз егемендік алғалы жас ұрпақты өз халқынаң өнегесіне, әдеп-ғұрпына сай тәрбиелеу күн тәртібіндегі өзекті мәселе болуда. Ата-бабаларымыздан келе жатқан ұлттық қолөнеріміз арқылы оқушыларды іскерлікке баулумен қатар, ұлттық қолөнер шеберлігінің ұрпақтан ұрпаққа жеткен қайталанбас мұралады арқылы олардың эстетикалық талғамын қалыптастыруға болады. Еңбек сабағына қойылатын талап – балаларға түрлі материалдардың ерекшеліктерін, құрамын түсіндіру.

 Ата – бабаларымыздың айналысқан қандай да бір кәсібі болсын - өз маңызы мен қасиеттерін осы уақытқа дейін жоймаған. Мәселен, құрақтың қасиеті «Құдай қарастырсын» деген ырыммен байланысты. Құрақ деген сөз де осыдан шыққан болуы керек. Ертеректе баласы шетіней берген ата-ана көрші ауылға барып, үй-үйден құрақ-қиынды жинайды. Бұл жиналған қиындыны «Жиынды» деп атаған. Осы жиындыдан жаңадан туылатын нәрестеге астарлап, етегін қайырмай «Сілекей» тіккен. Етегін қайырмаған. «Балағынан бала төгіліп тұрғанда, балағыңды қайырма» деген сөз содан шыққан. Құрақ өнерінде әжелеріміз түске үлкен мән берген. Сол кездің өзінде-ақ түстерді орынды пайдаланған.

 Олар ақ, қара, қызыл, сары. «Құдай қарастырсын, ағы көңілімнің ақтығы, қызыл тілден аулақ қылсын, сары-сары уайымнан сақтасын, қарасы- көңілімнің діттегіні табылып, көңілім қарар тапсын» дей отырып, осындай киелі сөздермен жаңа туылған нәрестеге ырымдап кигізген. Оқушылардың танымдық ой-өрісін кеңейтіп, оларды өз іс-әрекетінде шығармашылық шешім табуға баулу үшін барлық мүмкіндікті пайдалануымыз керек. Әр аптада өтілетін еңбекке баулу сабағын тиімді, әрі ұтымды пайдалану үшін сабаққа толық дайындықпен келудің үлкен маңызы бар. Оқушылардың қабілетіне, ұтымды шеберлік көрсетуіне алдынала дайындалған үлгілерінің, көрнекілерінің әсері мол болады. Технология пәнін оқытуда еңбек етудің алғышарттарын үйрету арқылы оқушыны жеке тұлға ретінде тәрбиелеу мақсаты көзделеді. Еңбек тәрбиесі барлық тәрбиенің қайнар көзі: тамақты пісіру, киімді пішу, тігу, тоқу, қолөнер шеберлігін меңгерту арқылы ұрпақты адамгершілік рухында тәрбиелей аламыз.

 ХХІ ғасырда Қазақстанның білім беру жүйесіндегі жалпы және орта 12 жылдық білім беру жүйесінің енгізілуі заман талабы болып отыр. Сондықтан жас ұрпақты қоғамдық өмірге, отбасындағы қызметке, кәсіпке даярлау, үнемі өзгеріп отыратын әлемде өмір сүретіні туралы түсінікті қалыптастыруды міндеттейді. Бұған жету үшін басқаруды дамытуға бағытталған жаңа модельдерді көп қолданған жөн. Әр пән мұғалімі жаңа технологияларды меңгеріп, пән аралық байланыс, кірістіру сабақтарын кеңінен қолдану қажет. Себебі оқушы алған теориялық білімін іс жүзінде қолдана отырып, оны өмірімен, өзінің іс-әрекетімен байланыстыра білгенде ғана өзінде, қоғамға да пайдасын тигізе алады. Дүние жүзінде оқытудың тиімді жолдары мен әдіс-тәсілдерін іздестіру қарқынды жүріп жатыр. Жаңа технология жүйесінде модульдік оқыту және іскерлік ойыны арқылы оқытудың да маңызы зор. Оқушылардың логикалық ойлау қабілетін дамытады, пәнге қызығуын арттырады, өмірде кездесетін түрлі қиындықтарды жеңуге тәрбиелейді.

 Дамудың жаңа сатысына бағыт алған мектептің ең негізгі өзегі – мұғалімнің жеке басының ізденімпаздылығы мен білімділігіне көп жағдай тәуелді. Жас ұрпақты еңбек сүйгіштікке, іскерлікке баулу, әсіресе, қазіргі кезеңде ауадай қажет. Технология пәнін оқыту, сабақта жаңа технологиялар мен әдістерді ізденуіне және шығармашылығын дамытуда, іскерлігін, икем-дағдыларын қалыптастыруда қазіргі экономикалық жағдайға үйренуін қамтамасыз етеді. Сондықтан сабақтарды түрлендіріп өткізу қажет. Ең басты мақсат – оқушының сабақ үстінде шет қалмауы, берілген тапсырмамен айналысып отыруын қадағалау. Технология пәнінде оқушының икемділігі, түсті таңдауы, жинақылығы және ілтипаты, биязы болып, өз ойын дәл дәйекі етіп, айқын көрсетуі талап етіледі.

 Ұлттық мәдениетті көтеретін жат іс-әрекеттерге сын көзбен қарайтын, ақпараттарды қарап саралай, тұжырымдай алатын оқушыларды дайындауымыз керек. Ендеше сабақтың мәнді өтуі мұғалімнің шеберлігіне байланысты. Қазіргі педагогоикалық ғылымда жаңа ұғымдар көп. Солардың бірі – инновация ұғымы. Оны жете түсініп, инновациялық әдістәсілдерді оқу үрдісіне енгізу оқушының саналы да, сапалы білім алуының бірден бір шарты. Ал инновация дегеніміз – жаңа жағдайдағы жаңалық болып табылатын, нақты мақсаттың нәтижелі жүзеге асуын қамтамасыз ететін идеялар. Саралап оқыту – оқушылардың туа біткен ақыл-ой қабілетінің жеке дамуының жан-жақтылығына негізделген біліи беру жүйесі. Барлық педагогикалық жүйе құрам бөліктерінде инновация үрдісі іске алу үшін төмендегі жұмыстар істелуі тиіс:

 Оқытудың дәстүрлі емес сабақ түрлері мен жаңа әдіс-тәсілдерін қолдану;

 Оқушылардың ойлау қабілетін, жаңалықтарды өмірде қолдана білуді үйрету;

 Сабақтарда пайдаланатын негізгі әдістер – оқушының көңіл күйіне, ынтасына, қабілетіне қарай, топпен, жеке оқушымен жұмыс істеу, ойын элементтерін пайдалану.

Оқушылардың ойлау қабілетін жан-жақты дамыту мен шығармашылық ізденіс дағдыларын сыни тұрғыда қалыптастыру негізінде күтілетін нәтижелер:

- Мұғалім мен оқушылар арасында аралық қатынас қалыптастыру;

- Сабақ барысында сыйластық пен сенімнің жоғарғы деңгеймен ерекшеленетін бірлестік жұмыс әдісі қалыптасады;

- Оқушыларды ашық түрде пікір алысу мәдениетіне баулиды.

 Оқытудың осындай идеяларын ұстанған сабақтарды оқушылар өз ойларын еркін айтатын болғандықтан, оларда түрлі пікірлер пайда болады. Оқу процесінде педагогикалық элементтерін кеңінен пайдаланып ұрпақ бойынан адамгершілік қасиетін дамыту керек. Технология пәнін оқыту кезінде халық педагогикасының үлгілі дәстүрлерімен шебер ұштастырып, жастарды ойы орамды, тілі бай, мәдени өрісі кең, іскер, шебер, адамгершілігі мол азамат етіп шығаруымызға зор мүмкіндігіміз бар.

 Ғасырлар бойы даналығымен, өміршеңділігімен дәлелденген халықтық педагогика үлгілері тәрбиенің қайнар көзі деп білеміз.

 Бұл технологияның ерекшелігі – оқушы бір үлкен тарау немесе тақырып бойынша жүйелі білім алады. Өзін-өзі дамытады, бірін-бірі оқытады, білімді сапалы меңгереді, біреуден үйрену, біреуге үйрету арқылы логикалық ойлау, байланыстырып сөйлеу, салыстыру, дәлелдеу дағдыларды қалыптастырады.

 Оқушы тірек сызбаларды жасап, сол белгілік үлгілерге сүйене отырып, түсіндіру тиімді және аталмыш модульдің кіріспе бөлімінде оқушылар бағдарламаның осы тарауын неге және не үшін оқып, үйренулерін керектігін, өздері нені меңгеріп үйренулері тиіс, алдыңғы жұмыстың негізгі оқу міндеті қандай екенін түсінеді.

 Оқушылардың танымдық қызметі әр оқушының әр сабақта берілген оқу материалын тыңдау, жазу, көру және айту бұл бөлімде оқыта үйрету ойындарын пайдаланады. Оқушылар ойынға қатыса отырып неғұрлым аз, шаршайды, оқу қызметінен көбіне жағымды эмоциялар алып қанағаттаныды.

 Қорыта айтқанда, сабақты жоспарға негіздеп, жаңашыл әдістермен жүргізу тиімді, яғни сабақты бір тип бойынша қалыптастыруға болмайды, Оған заман талабына байланысты технологиялық әдістерді пайдаланып, қызықты және жан-жақты тәсілмен өткізе алсақ, болашақ ұрпақтың білімді болатынына сенімдімін.

Пайдаланылған әдебиеттер.

1. Жанпейсова Н. «Шебердің қолы ортақ»

2. Технология журналы «2010 жылғы басылымдар»

3. «Шаңырақ» үй тұрмыс энциклопедиясы, Алматы, 1991ж.

4. Технология пәнінің оқулықтары. 8,9,10 сыныптар

5. М.Мақатаевтың өлең шумақ жинақтары. 8 сынып Қазақ әдебиеті оқулығы.

6. «Тарихымызды қастерлейік». 10 сынып Қазақстан тарихы оқулығы

7. «Ою ойғанның ойы ұшқыр». 9 сынып Геометрия оқулығы